CELEX: 62011TN0580
Language: el
Date: 2011-11-08 00:00:00
Title: Υπόθεση T-580/11: Προσφυγή της 8ης Νοεμβρίου 2011 — McNeil κατά ΓΕΕΑ — Alkalon (NICORONO)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/58
            
         
      Προσφυγή της 8ης Νοεμβρίου 2011 — McNeil κατά ΓΕΕΑ — Alkalon (NICORONO)
      (Υπόθεση T-580/11)
      (2012/C 25/111)
      Γλώσσα του δικογράφου της προσφυγής: η αγγλική
      
         Διάδικοι
      
      
         Προσφεύγουσα: McNeil AB (Helsingborg, Σουηδία) (εκπρόσωπος: I. Starr, Solicitor)
      
         Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
      
         Αντίδικος ενώπιον του τμήματος προσφυγών: Alkalon ApS (Κοπεγχάγη, Δανία)
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 3ης Αυγούστου 2011 στην υπόθεση R 1582/2010-2,
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      
         Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
      
         Σήμα προς καταχώριση: Το λεκτικό σήμα NICORONO για προϊόντα των κλάσεων 5, 10 και 30 — Αίτηση καταχωρίσεως κοινοτικού σήματος αριθ. 6654529
      
         Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
      
         Αντιταχθέν σήμα ή σημείο: Κοινοτικό λεκτικό σήμα NICORETTE, καταχωρισθέν υπό τον αριθμό 2190239, για προϊόντα των κλάσεων 5, 10 και 30
      
         Απόφαση του τμήματος ανακοπών: Δέχεται την ανακοπή
      
         Απόφαση του τμήματος προσφυγών: Απορρίπτει την προσβαλλομένη απόφαση
      
         Προβαλλόμενοι λόγοι: Παράβαση των άρθρων 75, 8, παράγραφος 1, στοιχείο β', και 8, παράγραφος 5, του κανονισμού 207/2009, δεδομένου ότι το τμήμα προσφυγών παρέλειψε, κατά τη συνολική εκτίμησή του, να δώσει επαρκή βαρύτητα στα εξής: i) στην ταυτότητα των οικείων αγαθών και στο γεγονός ότι τούτο αντισταθμίζει τον μικρότερο βαθμό ομοιότητας μεταξύ των προς σύγκριση σημάτων, ii) στο γεγονός ότι οι καταναλωτές συνήθως αντιλαμβάνονται τα λεκτικά σήματα ως σύνολο και προσέχουν ιδιαίτερα την αρχή ενός σήματος και iii) στο γεγονός ότι το σήμα NICORETTE της προσφεύγουσας έχει αυξημένο διακριτικό χαρακτήρα και ευρεία φήμη, λόγω σημαντικής χρήσεως.